Disseny del futur Programa Català de Compensacions Voluntàries de GEH en el que empreses voluntàriament podran compensar les seves emissions de GEH a través de projectes desenvolupats a Catalunya.
El Govern de la Generalitat de Catalunya, a través de l'OCCC l'any 2010, va posar en marxa el programa d'acords voluntaris per a la reducció d'emissions de gasos amb efecte d'hivernacle (GEH).
Aquest Programa té com a objectiu promoure i incentivar que les organitzacions que no tenen cap obligació legal per a reduir les seves emissions de GEH, es a dir aquelles que no estan dins el mercat europeu de comerç de drets d'emissió, contribueixin també a la reducció d'aquests emissions i facilitar així que Catalunya redueixi les emissions que li pertoquen dins el marc dels compromisos establerts a nivell europeu i mundial.
Aquest mateix programa preveu també que les organitzacions que ho desitgin puguin compensar les emissions que no poden reduir.
La compensació es basa en el fet que les organitzacions inverteixen en projectes desenvolupats per un tercer que o bé eviten noves emissions de GEH (en comparació a la situació si no es dugués a terme aquest projecte), o bé actua com un embornal de CO 2 (és a dir és capaç de fixar CO 2 atmosfèric).
Tant en un cas com en l'altre, aquests tones de CO 2 evitades o captades se les imputa l'organització que ha invertit en el projecte, neutralitzant així les emissions realitzades per les activitats d'aquesta organització.
L'any 2013 s'ha fet una anàlisi de les iniciatives internacionals rellevants i conèixer l'opinió dels actors catalans davant el futur Programa i l'any 2014 s'implementarà el Programa de compensació d'emissions de gasos amb efecte d'hivernacle (GEH) a Catalunya.
Donar resposta a la demanda de determinats agents socials i econòmics de disposar d'un mecanisme que, sota un marc regulat, els permeti:
a) implementar projectes de reducció de GEH a Catalunya i
b) poder compensar les emissions de GEH que determinades organitzacions no han pogut reduir mitjançant tones de GEH reduïdes a Catalunya.
Els projectes domèstics tenen potencial per a dinamitzar l'economia del territori a diferents nivells, a través de la creació de nous llocs de treball, la promoció de la inversió interna i la dotació de recursos econòmics directes als agents socials que promoguin la realització dels projectes.
Creació d'un Programa propi a Catalunya de compensacions d'emissions de gasos amb efecte d'hivernacle.
Possibilitar que les empreses catalanes que de manera voluntària vulguin reduir les seves emissions puguin fer la compensació a través de projectes desenvolupats al territori català.
L'any 2013 s'ha fet una anàlisi de les iniciatives internacionals rellevants i també per conèixer l'opinió dels actors catalans davant el futur Programa Català de Compensacions Voluntàries de GEH en el que empreses voluntàriament decidiran compensar les seves emissions a través del Programa català de compensació d'emissions que es basarà en projectes que tinguin la seva seu a Catalunya i l'establiment de les bases per al disseny del futur Programa de Compensació d'emissions GEH a Catalunya.
El treball dut a terme el 2014 s'ha basat en el disseny del mecanisme de funcionament del programa, la identificació del tipus de mesures de reducció que podrien tenir cabuda i el desenvolupament per a cada tipus de mesura de les metodologies de càlcul de la reducció d'emissions de GEH a assolir.